ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
2023 ജൂൺ 12 വരെ കേരളത്തിൽ നടക്കുന്ന സാഗർ പരിക്രമ പരിപാടിയുടെ ഭാഗമായി കേന്ദ്രമന്ത്രിമാരായ ശ്രീ പർഷോത്തം രൂപാല, ഡോ. എൽ. മുരുകൻ എന്നിവർ നാളെ തൃശ്ശൂരിലും കൊച്ചിയിലും വിവിധ പരിപാടികളിൽ സംബന്ധിക്കും
കൊച്ചി: ജൂൺ 9, 2023
"സാഗർ പരിക്രമ" എന്ന അതുല്യമായ കേന്ദ്ര സംരംഭത്തിന്റെ ഏഴാം ഘട്ടത്തിന്റെ ഭാഗമായി കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന വകുപ്പ് മന്ത്രി ശ്രീ പർഷോത്തം രൂപാല, സഹമന്ത്രി ഡോ. എൽ മുരുകൻ എന്നിവർ രാജ്യത്തുടനീളമുള്ള തീരപ്രദേശങ്ങൾ കടൽ മാർഗ്ഗത്തിലൂടെ സന്ദർശിക്കുന്നത് പുരോഗമിക്കുന്നു. ജൂൺ ഏഴിന് മംഗലാപുരത്ത് നിന്നാണ് സാഗർ പരിക്രമയുടെ ഏഴാം ഘട്ട പരിപാടി ആരംഭിച്ചത്. ഇന്നലെ കാസർഗോഡ് ജില്ലയിൽ വച്ച് നടന്ന വിവിധ പരിപാടികളിൽ ഇരു മന്ത്രിമാരും പങ്കെടുത്തു. ഇന്ന് നിശ്ചയിച്ചിരുന്ന പ്രകാരം മാഹിയിലും കോഴിക്കോട് ജില്ലയിലും സന്ദർശനം പുരോഗമിക്കുന്നു.
മത്സ്യത്തൊഴിലാളികളെയും മത്സ്യകർഷകരെയും വിവിധ ഗവൺമെൻറ് പദ്ധതികളുടെ ഗുണഭോക്താക്കളെയും കാണാനും സംവദിക്കാനും അവരുടെ പ്രശ്നങ്ങളെ അറിയാനും രാജ്യത്തെ മത്സ്യബന്ധന മേഖലയുടെ വളർച്ചയെ ത്വരിതപ്പെടുത്താനുമുള്ള അവരുടെ നിർദ്ദേശങ്ങൾ മനസ്സിലാക്കാനും പരിപാടി ലക്ഷ്യമിടുന്നു.
ഇതിൻറെ ഭാഗമായി ഇരുവരും അടങ്ങുന്ന സംഘം 2023 ജൂൺ 10ന് തീരദേശ മേഖലയിലെ പ്രതിനിധികളുമായി തൃശ്ശൂരിലെ നാട്ടികയിലുള്ള എസ്എൻ ഓഡിറ്റോറിയത്തിൽ വച്ച് സംവദിക്കും. തുടർന്ന് തൃപ്രയാറിലെ ടി എസ് ജി എ ഇൻഡോർ സ്റ്റേഡിയത്തിൽ വച്ച് സാഗർ പരിക്രമ-തീര സദസ് പരിപാടിയിൽ പങ്കെടുക്കും. തൃശൂർ ഗവണ്മെന്റ് ഗസ്റ്റ് ഹൗസിൽ സംസ്ഥാന ഫിഷറീസ് മന്ത്രി, സെക്രട്ടറി എന്നിവരുമായി മന്ത്രിമാർ ചർച്ച നടത്തും. ഉച്ചതിരിഞ്ഞ് എളമക്കരയിലുള്ള ഭാസ്കരീയം കൺവെൻഷൻ സെന്ററിൽ നടക്കുന്ന 40 എഫ് പി ഒ കളുടെ എഫ് പി ഒ മാർക്കറ്റിംഗ് മീറ്റിൽ പങ്കെടുക്കുന്നതിനും മറ്റു പരിപാടികളുടെ ഉദ്ഘാടനത്തിനുമായി സംഘം എറണാകുളം ജില്ല സന്ദർശിക്കും. ശേഷം കൊച്ചിയിലെ തോപ്പുംപടി മത്സ്യബന്ധന തുറമുഖത്തിൽ സന്ദർശനം നടത്തുകയും ചെയ്യും.
2022 മാർച്ച് 5ന് ഗുജറാത്തിലെ മാണ്ഡവിയിൽ നിന്ന് "സാഗർ പരിക്രമ"യുടെ ആദ്യഘട്ട യാത്ര ആരംഭിച്ചു. ഇതുവരെ സാഗർ പരിക്രമ ആറ് ഘട്ടങ്ങളിലായി ഗുജറാത്ത്, ദാമൻ & ദിയു, മഹാരാഷ്ട്ര, കർണാടക, ആൻഡമാൻ & നിക്കോബാർ എന്നീ തീരപ്രദേശങ്ങളിലെ സന്ദർശനം പൂർത്തിയാക്കി.
കേരളത്തിൽ നിന്നുള്ള മുതിർന്ന ഉദ്യോഗസ്ഥർ, കേന്ദ്ര ഫിഷറീസ് വകുപ്പ്, നാഷണൽ ഫിഷറീസ് ഡെവലപ്മെന്റ് ബോർഡ്, ഇന്ത്യൻ കോസ്റ്റ് ഗാർഡ്, ഫിഷറീസ് സർവ്വേ ഓഫ് ഇന്ത്യ എന്നിവിടങ്ങളിലെ ഉന്നത ഉദ്യോഗസ്ഥർ, മത്സ്യത്തൊഴിലാളി പ്രതിനിധികൾ എന്നിവരും 2023 ജൂൺ 7 മുതൽ 12 വരെ കേരളത്തിൽ നടക്കുന്ന സാഗർ പരിക്രമ പരിപാടിയിൽ പങ്കെടുക്കുന്നുണ്ട്.
(Visitor Counter : 13
വ്യോമയാന മന്ത്രാലയം
മേയ്ക്ക് ഇന് ഇന്ത്യയ്ക്ക് കീഴില് വിമാന നിര്മ്മാണത്തിന് മുന്ഗണന: കേന്ദ്ര മന്ത്രി ശ്രീ സുരേഷ് പ്രഭു
മേയ്ക്ക് ഇന് ഇന്ത്യ പദ്ധതിക്ക് കീഴിലുള്ള വിമാന നിര്മ്മാണത്തിനും വ്യോമയാന മേഖലയിലെ സുരക്ഷയ്ക്കും മുന്ഗണന നല്കുമെന്ന് കേന്ദ്ര സിവില് വ്യോമയാന മന്ത്രി ശ്രീ സുരേഷ് പ്രഭു പറഞ്ഞു. ഇന്ത്യയില് ലോകോത്തര നിലവാരത്തിലുള്ള പാസഞ്ചര്, കാര്ഗോ ഹബുകള് നിര്മ്മിക്കും. വിമാന യാത്രക്കാര്ക്ക് ആഹ്ലാദകരമായ യാത്രാനുഭവം സമ്മാനിക്കണമെന്നും സ്വകാര്യ മേഖല ഉപഭോക്താക്കളുടെ ആവശ്യങ്ങളോട് പ്രതികരിക്കണമെന്നും മന്ത്രി കൂട്ടിച്ചേര്ത്തു.
വ്യോമയാന വ്യവസായവുമായി ബന്ധപ്പെട്ടവരുടെയും, എയര്ലൈന് സിഎംഡിമാരുടെയും, എയര്പോര്ട്ട് ഡയറക്ടര്മാരുടെയും യോഗത്തില് പങ്കെടുക്കുകയായിരുന്നു അദ്ദേഹം. കേന്ദ്ര സിവില് വ്യോമയാന മന്ത്രാലയം സെക്രട്ടറി ശ്രീ രാജീവ് നയന് ചൗബേ, മന്ത്രാലയത്തിലെ മുതിര്ന്ന ഉദ്യോഗസ്ഥര് തുടങ്ങിയവര് യോഗത്തില് പങ്കെടുത്തു. വിവിധ നഗരങ്ങളില് നിന്നുള്ള എയര് ട്രാഫിക്ക് സാധ്യതകളെ പറ്റി ആവശ്യകത സര്വേ നടത്തേണ്ടതുണ്ടെന്നും മന്ത്രി പറഞ്ഞു. ഇന്ത്യയെ എയര് കാര്ഗോ ഹബ്ബാക്കി മാറ്റല്, ഇ-ദേശീയ എയര് കാര്ഗോ സമൂഹം, ഇ-ചരക്ക് കാര്ഗോ തുടങ്ങിയ വിഷയങ്ങളും യോഗത്തില് ചര്ച്ച ചെയ്യപ്പെട്ടു.
(Visitor Counter : 36
പ്രധാനമന്ത്രിയുടെ ഓഫീസ്
പ്രധാനമന്ത്രി ഒക്ടോബർ 18-ന് 90-ാമത് ഇന്റർപോൾ പൊതുസഭയെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്രമോദി 90-ാമത് ഇന്റർപോൾ ജനറൽ അസംബ്ലിയെ ഒക്ടോബർ 18-ന് ഉച്ചകഴിഞ്ഞ് 1:45-ന് ന്യൂഡൽഹിയിലെ പ്രഗതി മൈതാനിയിൽ അഭിസംബോധന ചെയ്യും.
ഇന്റർപോളിന്റെ 90-ാമത് പൊതുസമ്മേളനം ഒക്ടോബർ 18 മുതൽ 21 വരെ നടക്കും. മന്ത്രിമാർ, രാജ്യങ്ങളിലെ പോലീസ് മേധാവികൾ, ദേശീയ സെൻട്രൽ ബ്യൂറോ മേധാവികൾ, മുതിർന്ന പോലീസ് ഉദ്യോഗസ്ഥർ എന്നിവരടങ്ങുന്ന 195 ഇന്റർപോൾ അംഗരാജ്യങ്ങളിൽ നിന്നുള്ള പ്രതിനിധികൾ യോഗത്തിൽ പങ്കെടുക്കും. INTERPOL-ന്റെ പരമോന്നത ഭരണ സമിതിയാണ് ജനറൽ അസംബ്ലി, അതിന്റെ പ്രവർത്തനവുമായി ബന്ധപ്പെട്ട പ്രധാന തീരുമാനങ്ങൾ എടുക്കുന്നതിന് വർഷത്തിലൊരിക്കൽ യോഗം ചേരുന്നു.
ഏകദേശം 25 വർഷത്തെ ഇടവേളയ്ക്ക് ശേഷമാണ് ഇന്ത്യയിൽ ഇന്റർപോൾ ജനറൽ അസംബ്ലി നടക്കുന്നത് - ഇത് അവസാനമായി നടന്നത് 1997 ലാണ്. ഇന്ത്യയുടെ 75-ാം സ്വാതന്ത്ര്യ വാർഷിക ആഘോഷത്തോടനുബന്ധിച്ച് 2022 ൽ ന്യൂഡൽഹിയിൽ ഇന്റർപോൾ ജനറൽ അസംബ്ലി സംഘടിപ്പിക്കാനുള്ള ഇന്ത്യയുടെ നിർദ്ദേശം വൻ ഭൂരിപക്ഷത്തോടെ പൊതുസഭ. അംഗീകരിച്ചു. ഇന്ത്യയുടെ ക്രമസമാധാന സംവിധാനത്തിലെ മികച്ച കീഴ്വഴക്കങ്ങൾ ലോകമെമ്പാടും പ്രദർശിപ്പിക്കാനുള്ള അവസരമാണ് സമ്മേളനം നൽകുന്നത്.
കേന്ദ്ര ആഭ്യന്തര മന്ത്രി, ഇന്റർപോൾ പ്രസിഡന്റ് അഹമ്മദ് നാസർ അൽ റൈസി, സെക്രട്ടറി ജനറൽ ജുർഗൻ സ്റ്റോക്ക്, സിബിഐ ഡയറക്ടർ എന്നിവരും ചടങ്ങിൽ പങ്കെടുക്കും.
--ND--
(
ആഭ്യന്തരകാര്യ മന്ത്രാലയം
മുൻ പ്രധാനമന്ത്രി അടൽ ബിഹാരി വാജ്പേയിക്ക് ആദരാഞ്ജലി അർപ്പിച്ച് കേന്ദ്ര ആഭ്യന്തരമന്ത്രി ശ്രീ അമിത് ഷാ
ന്യൂ ഡൽഹി: ഓഗസ്റ്റ് 16, 2022
മുൻ പ്രധാനമന്ത്രി ഭാരത രത്ന അടൽ ബിഹാരി വാജ്പേയിയുടെ ചരമവാർഷിക ദിനത്തിൽ കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ ഇന്ന് ന്യൂ ഡൽഹിയിലെ 'സദൈവ അടൽ' സ്മാരകം സന്ദർശിച്ച് ആദരാഞ്ജലികൾ അർപ്പിച്ചു.
ആദരണീയനായ അടൽ ജി തന്റെ ജീവിതത്തിലെ ഓരോ നിമിഷവും മാ ഭാരതിയുടെ മഹത്വം വീണ്ടെടുക്കുന്നതിനാണ് ചെലവഴിച്ചതെന്ന് ശ്രീ അമിത് ഷാ ട്വിറ്ററിൽ കുറിച്ചു. ഇന്ത്യൻ രാഷ്ട്രീയത്തിൽ പാവപ്പെട്ടവരുടെ ക്ഷേമത്തിന്റെയും സദ്ഭരണത്തിന്റെയും ഒരു പുതിയ യുഗം ആരംഭിച്ച അദ്ദേഹം, അതേ സമയം ഇന്ത്യയുടെ ധൈര്യവും ശക്തിയും ലോകം തിരിച്ചറിയുന്നതിൽ വലിയ പങ്കു വഹിച്ചു. അദ്ദേഹത്തിന്റെ ചരമവാർഷികമായ ഇന്ന് അദ്ദേഹത്തിന് ആദരാഞ്ജലികൾ.
SKY/RRTN
(Visitor Counter : 99
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് മരണനിരക്ക്  ആദ്യ ലോക്ക് ഡൌൺ മുതലുള്ള കാലയളവിലെ ഏറ്റവും താഴ്ന്ന നിരക്കിൽ, 2.15%.
രോഗ മുക്തരായവരുടെ ആകെ എണ്ണം 11 ലക്ഷത്തോട് അടുക്കുന്നു.
കഴിഞ്ഞ 24 മണിക്കൂറിൽ 36, 500 ലധികം പേർ രോഗ മുക്തരായി.
ന്യൂഡൽഹി , ഓഗസ്റ്റ് 01, 2020
ആഗോളതലത്തിൽ തന്നെ ഏറ്റവും കുറഞ്ഞ കോവിഡ് 19 മരണനിരക്ക് ആണ് രാജ്യത്ത് രേഖപ്പെടുത്തുന്നത് തുടരുന്നു . രാജ്യത്തെ കോവിഡ് മരണനിരക്ക്  ആദ്യ ലോക്ക് ഡൌൺ മുതലുള്ള കാലയളവിലെ ഏറ്റവും താഴ്ന്ന നിരക്കായ 2.15 ശതമാനം ഇന്ന് രേഖപ്പെടുത്തി. ജൂൺ പകുതിയോടെ ഉള്ള 3.33 ശതമാനം എന്ന നിലയിൽ നിന്നാണ് തുടർച്ചയായുള്ള കുറവ് രേഖപ്പെടുത്തിയത്.
പരിശോധന, രോഗം ഉള്ളവരെ കണ്ടെത്തൽ, ചികിത്സ  എന്നിവയിലൂടെ കേന്ദ്ര-സംസ്ഥാന സർക്കാരുകളുടെ ഏകോപന പ്രവർത്തനങ്ങളാണ് മരണനിരക്ക് കുറയാൻ ഇടയാക്കിയത്. നിരന്തരമുള്ള പരിശോധനകളിലൂടെ, തുടക്കത്തിലേ രോഗനിർണയം നടത്താനാവുന്നതും ആശുപത്രിയിൽ പ്രവേശിപ്പിക്കപ്പെട്ട രോഗികൾക്ക് ഫലപ്രദമായ ചികിത്സ നൽകാനാവുന്നതുമാണ് തുടർച്ചയായി രാജ്യത്ത് മരണനിരക്ക് കുറയ്ക്കാൻ സഹായിക്കുന്നത്.
ഇതുകൂടാതെ ഫലപ്രദമായ പ്രതിരോധ പ്രവർത്തനങ്ങളും സമഗ്രമായ സുരക്ഷാ നയവും പരിശോധനകളും ക്ലിനിക്കൽ മാനേജ്മന്റ് പ്രോട്ടോകോളുകളും പ്രതിദിനം മുപ്പതിനായിരത്തിലധികം പേർക്ക് രോഗമുക്തി നേടാൻ സഹായിക്കുന്നു.
രോഗ മുക്തരായവരുടെ ആകെ എണ്ണം 11 ലക്ഷത്തോട് അടുക്കുന്നു. കഴിഞ്ഞ 24 മണിക്കൂറിനുള്ളിൽ 36,569 പേർ ആശുപതി വിട്ടു .ഇതോടെ രോഗമുക്തി നേടിയവരുടെ എണ്ണം 10,94,374.രോഗമുക്തി നിരക്ക് 64.53 ശതമാനം .
നിലവിൽ രോഗമുക്തി നേടിയവരുടെയും ചികിത്സയിലുള്ളവരുടെയും എണ്ണത്തിലുള്ള വ്യത്യാസം 5, 29, 271 ആണ്.5,65, 103 പേരാണ് രാജ്യത്ത് നിലവിൽ കോവിഡ് ചികിത്സയിലുള്ളത്.
ത്രിതല ആശുപത്രി സംവിധാനങ്ങൾ കൃത്യമായ രോഗനിർണ്ണയത്തിനും പരിശോധനയ്ക്കും സഹായിക്കുന്നു. ഇതുവരെ രാജ്യത്ത് 1488 കോവിഡ് ആശുപത്രികളിലായി 2, 49, 358 ഐസൊലേഷൻ കിടക്കകൾ, 31, 639 ഐസിയു കിടക്കകൾ, 1, 09, 119 ഓക്സിജൻ സഹായമുള്ള കിടക്കകൾ, 16, 678 വെന്റിലേറ്ററുകൾ എന്നിവയുണ്ട്. ഇതുകൂടാതെ 2, 07, 239 ഐസൊലേഷൻ കിടക്കകൾ, 18, 613 ഐസിയു കിടക്കകൾ, 74, 130 ഓക്സിജൻ സഹായം ഉള്ള കിടക്കകൾ, 6, 668വെന്റിലേറ്ററുകൾ എന്നിവ ഉൾപ്പെടുന്ന 3231 ഡെഡിക്കേറ്റഡ് കോവിഡ് കെയർ സെന്ററുകൾ പ്രവർത്തന സജ്ജമാക്കിയിട്ടുണ്ട്.
10, 02, 681കിടക്കകളോട് കൂടിയ 10,755 കോവിഡ് കെയർ സെന്ററുകളും പ്രതിരോധ പ്രവർത്തനങ്ങൾക്കായി രാജ്യത്ത് നിലവിലുണ്ട്. 273.85ലക്ഷം N95 മാസ്കുകൾ, 121.5 ലക്ഷം പിപിഇ കിറ്റുകൾ, 1083.77ലക്ഷം ഹൈഡ്രോക്സിക്ലോറോക്വിൻ ഗുളികകൾ എന്നിവ കേന്ദ്രസർക്കാർ, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ഇതിനോടകം വിതരണം ചെയ്തിട്ടുണ്ട്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
(
പ്രധാനമന്ത്രിയുടെ ഓഫീസ്
വിവിധ ആഗോള വെല്ലുവിളികൾക്കുള്ള വിശ്വസ്ത പങ്കാളിയെന്ന നിലയിൽ ഇന്ത്യയുടെ അഭിമാനം വർദ്ധിച്ചുവരുന്ന അംഗീകാരത്തെ പ്രധാനമന്ത്രി ശരി വച്ചു
കേന്ദ്ര ഇലക്ട്രോണിക്സ് ആൻഡ് ടെക്നോളജി സഹമന്ത്രി ശ്രീ രാജീവ് ചന്ദ്രശേഖറിന്റെ ഒരു ലേഖനത്തിലൂടെ വിവിധ ആഗോള വെല്ലുവിളികൾക്കുള്ള വിശ്വസ്ത പങ്കാളിയെന്ന നിലയിൽ ഇന്ത്യയുടെ വർദ്ധിച്ചുവരുന്ന അംഗീകാരത്തെ പ്രധാനമന്ത്രി ശ്രീ നരേന്ദ്ര മോദി അംഗീകരിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
സുസ്ഥിരതയും സുരക്ഷയും മുതൽ വാക്സിനുകൾ, ഇലക്ട്രോണിക്സ്, അർദ്ധചാലകങ്ങൾ തുടങ്ങി വിവിധ ആഗോള വെല്ലുവിളികളുടെ വിശ്വസ്ത പങ്കാളിയായി ഇന്ത്യ ഇപ്പോൾ അംഗീകരിക്കപ്പെട്ടുകൊണ്ടിരിക്കുകയാണ്, കേന്ദ്ര സഹമന്ത്രി രാജീവ് ചന്ദ്രശേഖർ ലേഖനത്തിൽ കുറിച്ചു.
പ്രധാനമന്ത്രിയുടെ ഓഫീസ്
ലോകമെമ്പാടുമുള്ള ജൂതർക്ക് പ്രധാനമന്ത്രി റോഷ് ഹഷാന ആശംസകൾ അറിയിച്ചു
പ്രധാനമന്ത്രി ശ്രീ നരേന്ദ്ര മോദി ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹുവിനും ഇസ്രായേലിലെ സൗഹൃദ ജനങ്ങൾക്കും ലോകമെമ്പാടുമുള്ള ജൂത ജനതയ്ക്കും റോഷ് ഹഷാന ആശംസകൾ അറിയിച്ചു.
എക്സിൽ പ്രധാനമന്ത്രിയുടെ പോസ്റ്റർ :
“ഷാന തോവാ! എന്റെ സുഹൃത്ത് പ്രധാനമന്ത്രി നെതന്യാഹുവിനും ഇസ്രായേലിലെ സൗഹൃദ ജനങ്ങൾക്കും ലോകമെമ്പാടുമുള്ള ജൂത സമൂഹത്തിനും റോഷ് ഹഷാനയുടെ ഊഷ്മളമായ ആശംസകൾ. പുതുവർഷം എല്ലാവരുടെയും ജീവിതത്തിൽ നല്ല ആരോഗ്യവും സമാധാനവും സമൃദ്ധിയും നൽകട്ടെ. ”
PIB Headquarters
ഐ.ഐ.എം.സി.കോട്ടയം ക്യാമ്പസ്സില് മലയാള പത്രപ്രവര്ത്തനത്തില് ബിരുദാനന്തര ഡിപ്ലോമ കോഴ്സ് തുടങ്ങുന്നു
രാജ്യത്തെ പ്രമുഖ മാധ്യമ പരിശീലന കേന്ദ്രവും വാര്ത്താവിതരണ രംഗത്തെ ബൗദ്ധിക കേന്ദ്രവുമായ ഇന്ത്യന്
ഇന്സ്റ്റിറ്റ്യൂട്ട് ഓഫ് മാസ്സ് കമ്മ്യുണിക്കേഷണ്,  അതിന്റെ ദക്ഷിണേന്ത്യന് ക്യാമ്പസ്സായ കോട്ടയത്ത്,
മലയാളം ജേര്ണലിസത്തില് പി.ജി. ഡിപ്ലോമ കോഴ്സ് 2017 ഓഗസ്റ്റ് മാസം ഒന്നാം തീയതി തുടങ്ങുന്നതിനുള്ള
എല്ലാവിധ ഒരുക്കങ്ങളും പൂര്ത്തിയാക്കിയിരിക്കുന്നു.
മലയാള പത്രപ്രവര്ത്തനത്തിന് ഒരു പുത്തനുണര്വ് നല്കുകയും, വളര്ന്നു വരുന്ന പ്രാദേശിക മാധ്യമങ്ങള്ക്ക്
സമര്ത്ഥരായ പത്രപ്രവര്ത്തകരെ വാര്ത്തെടുക്കുക എന്നതുമാണ് ഈ കോഴ്സിന്റെ ഉദ്ദേശ്യം എന്ന് ഐ.ഐ.എം.സി.
ഡയറക്ടര് ജനറല് ശ്രീ. കെ.ജി.സുരേഷ് അറിയിച്ചു.
പത്രപ്രവര്ത്തന രംഗത്തെ പ്രധാന വിഷയങ്ങളായ റിപ്പോര്ട്ടിംഗ്, എഡിറ്റിംഗ്, പത്രധര്മ്മ നിയമങ്ങള് എന്നിവ കൂടാതെ
പുതിയ കോഴ്സില് മലയാള ഭാഷയുടെയും മാധ്യമത്തിന്റെയും ചരിത്രവും ഉള്പ്പെടുത്തിയിട്ടുണ്ട്.
ഈ കോഴ്സിന്റെ രാജ്യ വ്യാപകമായ പ്രവേശന പരീക്ഷ 2017 മേയ് 27 ന് നടക്കും. അപേക്ഷകള് ഓണ്ലൈന് മുഖേന
സമര്പ്പിക്കുന്നതിനുള്ള അവസാന തീയതി 2017 മേയ് 14 ആണ്. വിദ്യാര്ഥികള് അപേക്ഷകള് സമര്പ്പിക്കേണ്ടത്
www.iimc.gov.in എന്ന വെബ്സൈറ്റ് മുഖേനയാണ്. മലയാളം ജേര്ണലിസത്തിന്റെ പ്രവേശന പരീക്ഷാ കേന്ദ്രം
കൊച്ചിയിലും, തിരഞ്ഞെടുക്കപ്പെടുന്ന വിദ്യാര്ത്ഥികളുടെ അഭിമുഖ പരീക്ഷ കോട്ടയത്തുമാണ് നടത്തുക.
മലയാള ജേര്ണലിസത്തിനു തുടക്കത്തില് 15 സീറ്റാണ് അനുവദിച്ചിട്ടുള്ളത്. ഐ.ഐ.എം.സി.യുടെ കോട്ടയം സെന്റര്
മഹാത്മാഗാന്ധി സര്വ്വകലാശാല ക്യാമ്പസ്സിലാണ് ഇപ്പോള് പ്രവര്ത്തിക്കുന്നത്.
കേന്ദ്ര ഗവണ്മെന്റിന്റെ നയപ്രകാരമുള്ള സംവരണ സീറ്റുകള് ലഭ്യമാണ്. നിലവില് കോട്ടയം ക്യാമ്പസ്സില് ഇംഗ്ലീഷ്
ജേര്ണലിസം പി.ജി.ഡിപ്ലോമ കോഴ്സ് നടത്തുന്നുണ്ട്. ഐ.ഐ.എം.സി. ക്ക് രാജ്യത്തുടനീളം ആറു പ്രാദേശിക
ക്യാമ്പസ്സുകള് ഉണ്ട്. ഇതില് ഒഡിഷയിലെ ധെങ്കനാല് ക്യാമ്പസില് ഒഡിയ ജേര്ണലിസം കോഴ്സ് നടക്കുന്നുണ്ട്.
അടുത്ത അക്കാഡമിക്ക് വര്ഷം മുതല് മഹാരാഷ്ട്രയിലുള്ള അമരാവതി ക്യാമ്പസ്സില് മറാത്തി ജേര്ണലിസം
കോഴ്സും ആരംഭിക്കും.
ഐ.ഐ.എം.സി.യുടെ സ്വന്തം അദ്ധ്യാപകര്ക്ക് പുറമേ പ്രമുഖരായ മാധ്യമ അധ്യാപകരും, മലയാള ഭാഷാ
അധ്യാപകരും, മുതിര്ന്ന പത്രപ്രവര്ത്തകരും വിദ്യാര്ത്ഥികള്ക്ക് വേണ്ട പരിശീലന നല്കുന്നതായിരിക്കും എന്ന്
ശ്രീ.കെ.ജി.സുരേഷ് അറിയിച്ചു.
ഐ.ഐ.എം.സി. കേന്ദ്ര ഗവണ്മെന്റിന്റെ വാര്ത്ത വിതരണ മന്ത്രാലയത്തിന്റെ കീഴിലുള്ള സ്വയംഭരണ സ്ഥാപനമാണ്.
കൂടുതല് വിവരങ്ങള്ക്ക് സ്പെഷ്യല് ഓഫീസര് ഐ.ഐ.എം.സി. കോട്ടയം ശ്രീ. കെ. രാമകൃഷ്ണനുമായി ബന്ധപ്പെടുക;
(ഫോണ്: 09995822904.
വാര്ത്താവിതരണ പ്രക്ഷേപണ മന്ത്രാലയം
2021ലെ ഐടി ചട്ടങ്ങൾക്ക് കീഴിൽ 10 യൂട്യൂബ് ചാനലുകളിൽ നിന്നുള്ള 45 യൂട്യൂബ് വീഡിയോകൾ കേന്ദ്ര വാർത്ത വിതരണ പ്രക്ഷേപണ മന്ത്രാലയം നിരോധിച്ചു
രഹസ്യാന്വേഷണ ഏജൻസികളിൽ നിന്നുള്ള വിവരങ്ങളുടെ അടിസ്ഥാനത്തിൽ, 10 യൂട്യൂബ് ചാനലുകളിൽ നിന്നുള്ള 45 യൂട്യൂബ് വീഡിയോകൾ നിരോധിക്കാൻ കേന്ദ്ര വാർത്താ വിതരണ പ്രക്ഷേപണ മന്ത്രാലയം യുട്യൂബിന് നിർദ്ദേശം നൽകി. ഇൻഫർമേഷൻ ടെക്നോളജി  ചട്ടങ്ങൾ 2021-ന്റെ വ്യവസ്ഥകൾ പ്രകാരം ബന്ധപ്പെട്ട വീഡിയോകൾ നിരോധിക്കാനുള്ള ഉത്തരവുകൾ 23.09.2022-ന് പുറപ്പെടുവിച്ചു. ബ്ലോക്ക് ചെയ്ത വീഡിയോകൾ 1 കോടി 30 ലക്ഷത്തിലധികം തവണയാണ് കണ്ടിട്ടുള്ളത്.
(മതസമൂഹങ്ങൾക്കിടയിൽ വിദ്വേഷം പരത്തുക എന്ന ഉദ്ദേശത്തോടെ പ്രചരിപ്പിച്ച വ്യാജ വാർത്തകളും മോർഫ് ചെയ്ത വീഡിയോകളും ഇവയുടെ ഉള്ളടക്കത്തിൽ ഉൾപ്പെടുന്നു. ചില സമുദായങ്ങളുടെ മതപരമായ അവകാശങ്ങൾ ഗവൺമെന്റ് എടുത്തുകളഞ്ഞുവെന്ന തെറ്റായ അവകാശവാദങ്ങൾ, മതസമൂഹങ്ങൾക്കെതിരായ അക്രമാസക്തമായ ഭീഷണികൾ, രാജ്യത്ത് ആഭ്യന്തരയുദ്ധ പ്രഖ്യാപനം മുതലായവ ഇതിൽ ഉൾപ്പെടുന്നു. അത്തരം വീഡിയോകൾ സാമുദായിക അസ്വാരസ്യം ഉണ്ടാക്കാനും സമൂഹത്തിലെ ക്രമസമാധാനം തകർക്കാനും സാധ്യതയുണ്ടെന്ന് കണ്ടെത്തി.
മന്ത്രാലയം തടഞ്ഞ ചില വീഡിയോകൾ അഗ്നിപഥ് പദ്ധതി, ഇന്ത്യൻ സായുധ സേന, ഇന്ത്യയുടെ ദേശീയ സുരക്ഷാ സംവിധാനം, കശ്മീർ തുടങ്ങിയവയുമായി ബന്ധപ്പെട്ട വിഷയങ്ങളിൽ തെറ്റായ വിവരങ്ങൾ പ്രചരിപ്പിക്കാൻ ഉപയോഗിച്ചു. ഉള്ളടക്കം തെറ്റായതും ദേശീയ സുരക്ഷയുടെ വീക്ഷണകോണിൽ വളരെ പ്രധാനപ്പെട്ടതും വിദേശരാജ്യങ്ങളുമായുള്ള ഇന്ത്യയുടെ സൗഹൃദവുമായി ബന്ധപ്പെട്ടുള്ളതും ആണെന്ന് നിരീക്ഷിച്ചിട്ടുണ്ട്.
ചില വീഡിയോകൾ ജമ്മു കാശ്മീർ ,ലഡാക്ക് എന്നിവ ഇന്ത്യക്ക് പുറത്ത് തെറ്റായ ബാഹ്യ അതിർത്തിയിൽ ചിത്രീകരിച്ചിരിക്കുന്നു. ഇത്തരത്തിൽ ഭൂപടം തെറ്റായി ചിത്രീകരിക്കുന്നത് ഇന്ത്യയുടെ പരമാധികാരത്തിനും അഖണ്ഡതയ്ക്കും ഹാനികരമാണെന്ന് കണ്ടെത്തി.
മന്ത്രാലയം നിരോധിച്ച വീഡിയോകളുടെ ഉള്ളടക്കം ഇന്ത്യയുടെ പരമാധികാരത്തിനും അഖണ്ഡതയ്ക്കും രാജ്യത്തിന്റെ സുരക്ഷയ്ക്കും വിദേശരാജ്യങ്ങളുമായുള്ള ഇന്ത്യയുടെ സൗഹൃദബന്ധത്തിനും രാജ്യത്തെ പൊതു ക്രമത്തിനും ഹാനികരമാണെന്ന് കണ്ടെത്തി. അതനുസരിച്ച്, 2000-ലെ ഇൻഫർമേഷൻ ടെക്നോളജി നിയമത്തിന്റെ സെക്ഷൻ 69 എയുടെ പരിധിയിൽ ഉൾപ്പെടുത്തിയാണ് ഇവ നിരോധിച്ചത്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 191.15 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.05 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 18,096
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,858 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.66 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 191.15 കോടി  പിന്നിട്ടു. 2,38,96,925 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.15 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,06,091
രണ്ടാം ഡോസ് 1,00,28,814
കരുതല് ഡോസ് 50,07,651
മുന്നണിപ്പോരാളികള്
ഒന്നാം ഡോസ് 1,84,17,515
രണ്ടാം ഡോസ് 1,75,63,748
കരുതല് ഡോസ് 81,33,543
12-14 പ്രായപരിധിയിലുള്ളവര്
ഒന്നാം ഡോസ് 3,15,28,673
രണ്ടാം ഡോസ് 1,17,55,668
15-18 പ്രായപരിധിയിലുള്ളവര്
ഒന്നാം ഡോസ് 5,89,27,016
രണ്ടാം ഡോസ് 4,38,39,174
18-44 പ്രായപരിധിയിലുള്ളവര്
ഒന്നാം ഡോസ് 55,65,38,161
രണ്ടാം ഡോസ് 48,42,32,281
കരുതല് ഡോസ് 3,67,871
45-59 പ്രായപരിധിയിലുള്ളവര്
ഒന്നാം ഡോസ് 20,31,29,584
രണ്ടാം ഡോസ് 18,95,10,390
കരുതല് ഡോസ് 9,44,349
60നുമേല് പ്രായമുള്ളവര്
ഒന്നാം ഡോസ് 12,70,06,271
രണ്ടാം ഡോസ് 11,81,18,199
കരുതല് ഡോസ് 1,61,35,371
കരുതല് ഡോസ് 3,05,88,785
ആകെ 1,91,15,90,370
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 18,096 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 3,355 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,76,815 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,858 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,86,963 പരിശോധനകള് നടത്തി. ആകെ 84.34 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.66 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.59 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 07, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 92.63 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 22,431 പുതിയ കേസുകൾ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.72%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 2,44,198 പേർ; 204 ദിവസത്തിൽ ഏറ്റവും കുറവ്
രോഗമുക്തി നിരക്ക് 97.95%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 24,602 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,32,00,258 ആയി
; കഴിഞ്ഞ 104 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 38 ദിവസമായി 3 ശതമാനത്തിൽ താഴെ
ആകെ നടത്തിയത് 57.86 കോടി പരിശോധനകൾ
പ്രധാനമന്ത്രിയുടെ ഓഫീസ്
ഫ്രഞ്ച് പ്രസിഡന്റിന്റെ നയതന്ത്ര ഉപദേഷ്ടാവ് ഇമ്മാനുവൽ ബോൺ പ്രധാനമന്ത്രിയെ സന്ദർശിച്ചു
പ്രതിരോധം, സുരക്ഷ, ഇന്തോ-പസഫിക് തുടങ്ങി തന്ത്രപരമായ പങ്കാളിത്തത്തിന്റെ വിവിധ മേഖലകളിൽ ഇന്ത്യയും ഫ്രാൻസും തമ്മിലുള്ള അടുത്ത സഹകരണം പ്രധാനമന്ത്രി എടുത്തുപറഞ്ഞു. ഇന്ത്യയുടെ ജി20 പ്രസിഡൻസിക്കുള്ള ഫ്രാൻസിന്റെ പിന്തുണ പ്രധാനമന്ത്രി സ്വാഗതം ചെയ്തു.
പ്രസിഡന്റ് ഇമ്മാനുവൽ മാക്രോണിന്റെ സൗഹൃദ സന്ദേശം ശ്രീ. ബോൺ പ്രധാനമന്ത്രിയെ അറിയിക്കുകയും രാജ്യരക്ഷ ഉപദേഷ്ടാവ് ശ്രീ അജിത് ഡോവലുമായുള്ള തന്ത്ര പരമായ സംഭാഷണങ്ങളെ കുറിച്ച് അദ്ദേഹത്തെ അറിയിക്കുകയും ചെയ്തു.
ഊർജം, സംസ്കാരം എന്നിവയുൾപ്പെടെ പരസ്പര താൽപ്പര്യവും സഹകരണവും ഉള്ള മറ്റ് മേഖലകളെക്കുറിച്ചും ചർച്ചകൾ നടന്നു.
--ND--
(
പ്രധാനമന്ത്രിയുടെ ഓഫീസ്
സൗരാഷ്ട്ര തമിഴ് സംഗമത്തിൽ പങ്കെടുക്കുന്നവർക്ക് പ്രധാനമന്ത്രി ആശംസകൾ അറിയിച്ചു
സൗരാഷ്ട്ര തമിഴ് സംഗമത്തിൽ പങ്കെടുത്തവർക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു.
സൗരാഷ്ട്ര തമിഴ് സംഗമത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു.
" സൗരാഷ്ട്ര തമിഴ് സംഗമം ആരംഭിക്കുമ്പോൾ, അതിൽ പങ്കെടുക്കുന്ന എല്ലാവർക്കും എന്റെ ആശംസകൾ. ഗുജറാത്തിലെ സൗരാഷ്ട്ര മേഖലയും തമിഴ്നാടും തമ്മിലുള്ള ബന്ധം വളരെ പഴയതും ശക്തവുമാണ്. ഈ സംഗമം സാംസ്കാരിക ബന്ധങ്ങളും 'ഏക ഭാരതം, ശ്രേഷ്ഠ ഭാരതം' എന്ന ചൈതന്യവും വർദ്ധിപ്പിക്കട്ടെ."
-ND-
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ലോക്പാല് അധ്യക്ഷനെയും അംഗങ്ങളെയും തിരഞ്ഞെടുക്കുന്നതിനുള്ള അപേക്ഷ ക്ഷണിച്ചു
അപേക്ഷ ലഭിക്കേണ്ട അവസാന ദിവസം ഫെബ്രുവരി 22
ലോക്പാല് അധ്യക്ഷനെയും അംഗങ്ങളെയും നിയമിക്കുന്നതിന് ജസ്റ്റിസ് രഞ്ജന പ്രകാശ് ദേശായിയുടെ നേതൃത്വത്തിലുള്ള സെര്ച്ച് കമ്മിറ്റി അപേക്ഷ ക്ഷണിച്ചു.
യോഗ്യതാ മാനദണ്ഡം, അപേക്ഷ/ശുപാര്ശ സമര്പ്പിക്കേണ്ട ഫോറംഎന്നിവകേന്ദ്ര പഴ്സണല് ആന്റ് ട്രെയിനിംഗ് വകുപ്പിന്റെവെബ്സൈറ്റായ http://dopt.gov.in ലെ https://dopt.gov.in/sites/default/files/Lokpal-Advertisement.pdf എന്ന ലോക്പാല് ലിങ്കില് ലഭ്യമാണ്.
ഈ മാസം ഇരുപത്തിരണ്ടാം തീയതി  വൈകിട്ട് 5 മണിക്കകം അപേക്ഷ ലഭിച്ചിരിക്കണം.Chairperson, Search Committee for appointment of Chairperson and Members of the Lokpal at Post Box No. 12, GPO, New Delhi – 110001എന്ന വിലാസത്തിലോlokpal.searchcomm[at]gov[dot]inഎന്ന ഇ-മെയിലിലോ ഫെബ്രുവരി 22 ന് വൈകിട്ട് 5 മണിക്ക് മുമ്പായി ലഭിച്ചിരിക്കണം. അവസാന ദിനത്തിനു ശേഷംലഭിക്കുന്ന അപേക്ഷകള് പരിഗണിക്കുന്നതല്ല.
ND/MRD
(Visitor Counter : 84
PIB Headquarters
ലോക കാലാവസ്ഥാ ദിനം : പൊതുജനങ്ങള്ക്ക് കാലാവസ്ഥ നിരീക്ഷണ കേന്ദ്രം സന്ദര്ശിക്കാം
എല്ലാ വര്ഷവും മാര്ച്ച് 23 ന് ലോക കാലാവസ്ഥാ ദിനമായി ആഘോഷിക്കുന്നു. ''മേഘങ്ങളെ മനസ്സിലാക്കല്'' എന്നതാണ് ഇക്കൊല്ലത്തെ പ്രമേയം.
ലോക കാലാവസ്ഥാ ദിനത്തോടനുബന്ധിച്ച് കാലാവസ്ഥ വകുപ്പിന്റെ കീഴില് തിരുവനന്തപുരത്ത് കനകക്കുന്നിന് എതിര്വശത്തുള്ള കാലാവസ്ഥ നിരീക്ഷണ കേന്ദ്രം ഈ മാസം 23 ന്  പൊതുജനങ്ങള്ക്ക് സന്ദര്ശിക്കാനായി അനുവാദം നല്കുമെന്ന് കേന്ദ്രം ഡയറക്ടര് ശ്രീ. എസ്. സുദേവന് അറിയിച്ചു.
(Visitor Counter : 8
പ്രത്യേക സേവനങ്ങളും ഫീച്ചറുകളും
സി ആർ പി എഫ് വനിതാ മോട്ടോർ റാലിക്ക് തിരുവനന്തപുരത്ത് സ്വീകരണം നൽകി.
മലയാളികൾക്ക് അഭിമാനമായി 8 അംഗ സംഘവും.
രാജ്യത്ത് ജനങ്ങളിൽ ദേശീയോദ്ഗ്രഥനം പ്രോത്സാഹിപ്പിക്കുക എന്ന ലക്ഷ്യവുമായി സി ആർ പി എഫ് സംഘടിപ്പിക്കുന്ന വനിതാ ഉദ്യോഗസ്ഥരുടെ മോട്ടോർ സൈക്കിൾ റാലിക്ക് തിരുവനന്തപുരം പള്ളിപ്പുറം സി ആർ പി എഫ് ഗ്രൂപ്പ് സെന്ററിൽ സ്വീകരണം നൽകി. തിരുവനന്തപുരം റേഞ്ച്
ഡി ഐ ജി. ആർ നിശാന്തിനി, മുൻ ഡി ജി പി. ബി സന്ധ്യ തുടങ്ങിയവർ ചേർന്ന് റാലി ഫ്ലാഗ് ഇൻ ചെയ്തു. സി ആർ പി എഫ് ഡെപ്യൂട്ടി കമാൻഡന്റ് സിന്ധുവിന്റെ നേതൃത്വത്തിൽ 50 അംഗ സംഘമാണ് 25 ബൈക്കുകളിലായി കന്യാകുമാരിയിൽ നിന്ന് പള്ളിപ്പുറത്തെത്തിയത്. 97 കിലോമീറ്റർ ദൂരം 3 മണിക്കൂർ കൊണ്ട് ഇവർ സഞ്ചരിച്ചു. സംഘത്തിൽ 8 പേർ മലയാളികളാണ്. ദക്ഷിണ മേഖലയുടെ ഭാഗമായ റാലി കേന്ദ്ര സാമൂഹിക നീതി ശാക്തീകരണ സഹമന്ത്രി ശ്രീ. എ. നാരായണ സ്വാമി രാവിലെ കന്യാകുമാരിയിൽ നിന്ന് ഫ്ലാഗ് ഓഫ് ചെയ്യുകയായിരുന്നു.
നാരീശക്തി വിളിച്ചോതുന്ന സി ആർ പി എഫ് വനിതാ ഉദ്യോഗസ്ഥരുടെ ബൈക്ക് റാലി യുവ തലമുറയ്ക്ക് പ്രചോദനമാണെന്ന് ചടങ്ങിൽ മുഖ്യാതിഥിയായിരുന്ന മുൻ ഡി ജി പി, ബി. സന്ധ്യ പറഞ്ഞു. ബൈക്ക് റാലിയിൽ പങ്കെടുക്കുന്ന രാജ്യത്തിന്റെ നാനാ ഭാഗത്ത് നിന്നുള്ള ഉദ്യോഗസ്ഥർ ഇന്ത്യയുടെ ചെറു പതിപ്പാണെന്നും ശ്രീമതി. ബി സന്ധ്യ പറഞ്ഞു. സി ആർ പി എഫ് പള്ളിപ്പുറം ഗ്രൂപ്പ് സെന്റർ, ഡി ഐ ജി വിനോദ് കാർത്തിക്, ഗ്രൂപ്പ് സെന്റർ കമാൻഡന്റ് രാജേഷ് യാദവ് തുടങ്ങിയവർ സന്നിഹിതനായിരുന്നു.
2023 ഒക്ടോബർ 07  രാവിലെ 06:30ന് പള്ളിപ്പുറം സി ആർ പി എഫ് ഗ്രൂപ്പ് സെന്ററിൽ നിന്ന് മധുരയിലേക്ക് പുറപ്പെടുന്ന റാലി ഒളിമ്പ്യൻ ശ്രീമതി ഓമന കുമാരി ഫ്ലാഗ് ഓഫ് ചെയ്യും. രാഷ്ട്രീയ ഏക്താ ദിവസിന്റെ ഭാഗമായി ഒക്ടോബർ 05 മുതൽ 31 വരെ രാജ്യത്തിന്റെ വിവിധ ഭാഗങ്ങൾ സന്ദർശിക്കുന്ന തരത്തിലാണ് സി ആർ പി എഫിലെ വനിതാ ഉദ്യോഗസ്ഥരുടെ റാലി സംഘടിപ്പിക്കുന്നത്.
NS
(Visitor Counter : 41
പ്രധാനമന്ത്രിയുടെ ഓഫീസ്
സ്വാഹിദ് ദിവസത്തില് പ്രധാനമന്ത്രി അസം പ്രസ്ഥാനത്തിലെ രക്തസാക്ഷികള്ക്ക് ആദരാജ്ഞലികള് അര്പ്പിച്ചു.
സ്വാഹിദ് ദിവസത്തില് അസം പ്രസ്ഥാനത്തിലെ രക്തസാക്ഷികള്ക്ക് പ്രധാനമന്ത്രി ശ്രീ നരേന്ദ്രമോദി ആദരാജ്ഞലികള് അര്പ്പിച്ചു.
'' സ്വാഹിദ് ദിവസത്തില് അസം പ്രസ്ഥാനത്തില്പ്പെട്ട മഹന്മാരായ രക്തസാക്ഷികള്ക്ക് നമ്മള് ആദരാജ്ഞലികള് അര്പ്പിക്കുന്നു. അസമിന്റെ പുരോഗതിക്കും സംസ്ഥാനത്തെ പൗരന്മാരെ ശാക്തീകരണത്തിനുമുള്ള അവരുടെ അഭിനിവേശം ഇപ്പോഴും നമ്മെ പ്രചോദിപ്പിക്കുന്നു' ഒരു ട്വീറ്റില് ശ്രീ മോദി പറഞ്ഞു.
രാഷ്ട്രപതിയുടെ കാര്യാലയം
വെല്ലിങ്ടൺ ഡിഫൻസ് സർവീസസ് സ്റ്റാഫ് കോളേജിന്റെ 77 -ാമത് സ്റ്റാഫ് കോഴ്സിലെ യുവ ഉദ്യോഗസ്ഥരെ രാഷ്ട്രപതി അഭിസംബോധന ചെയ്തു
ന്യൂഡൽഹി , ആഗസ്റ്റ് 04,2021
തമിഴ്നാട്ടിലെ വെല്ലിങ്ടണിലുള്ള ഡിഫൻസ് സർവീസസ് സ്റ്റാഫ് കോളേജിന്റെ 77 -ാമത് സ്റ്റാഫ് കോഴ്സിലെ യുവ ഉദ്യോഗസ്ഥരെ രാഷ്ട്രപതി രാംനാഥ് കോവിന്ദ് ഇന്ന് അഭിസംബോധന ചെയ്തു
നമ്മുടെ മഹത്തായ രാജ്യത്ത് ഏറ്റവുമധികം ബഹുമാനിക്കപ്പെടുന്ന സ്ഥാപനങ്ങളാണ് നമ്മുടെ സായുധ സേനകൾ എന്ന് ചടങ്ങിൽ സംസാരിക്കവേ രാഷ്ട്രപതി അഭിപ്രായപ്പെട്ടു . തളരാത്ത പരിശ്രമങ്ങളിലൂടെയും വലിയ ത്യാഗങ്ങളിലൂടെയും അവർ നമ്മുടെ പൗരന്മാരുടെ ശ്രദ്ധ നേടിയെടുത്തു
കോവിഡ് മഹാമാരിയെ പറ്റി സംസാരിക്കവേ, അതിർത്തി മേഖലകളിലും, കോവിഡ് മഹാമാരി കാലത്തും സാഹചര്യങ്ങളെ നേരിടാൻ സായുധസേനയിലെ പുരുഷന്മാരും വനിതകളും പ്രകടമാക്കിയ അനിതരസാധാരണമായ ദൃഢനിശ്ചയത്തെ രാഷ്ട്രപതി അഭിനന്ദിച്ചു
ഈ വെല്ലുവിളികളെ നേരിടാനായി ഭൂരിഭാഗം വരുന്ന സായുധ സേനാംഗങ്ങളും മുൻനിര പോരാളികളായി പ്രവർത്തിച്ചതും രാഷ്ട്രപതി ചൂണ്ടിക്കാട്ടി
നിരവധി മാറ്റങ്ങൾ ഉൾക്കൊള്ളുന്ന, ഏറെ വെല്ലുവിളികളുടെ ഒരു കാലഘട്ടത്തിലൂടെയാണ് നാം കടന്നു പോകുന്നത് എന്ന് രാഷ്ട്രപതി ഓർമിപ്പിച്ചു . ദേശീയ സുരക്ഷ, പ്രതിരോധം എന്നിവയുമായി ബന്ധപ്പെട്ട ആശയ സംഹിതകളിൽ മാറ്റങ്ങൾ വന്നുകൊണ്ടിരിക്കുകയാണ്
ഭൗമ തന്ത്രപരമായും, ഭൗമ രാഷ്ട്രീയപരമായും ഉള്ള സമ്മർദങ്ങൾ അടക്കം നിരവധി ഘടകങ്ങൾ, മേഖലയിലെ സുരക്ഷാ സ്ഥിതിഗതികൾ കൂടുതൽ സങ്കീർണം ആക്കിയിരിക്കുകയാണ്
ആയുധധാരികളായ സംഘങ്ങളുമായി സായുധസേനകൾക്ക് നടത്തേണ്ടി വരുന്ന ചെറു പോരാട്ടങ്ങൾ , തീവ്രവാദ വിരുദ്ധ പോരാട്ടങ്ങൾ, മറ്റ് സംഘർഷങ്ങൾ എന്നിവ വിവിധ വെല്ലുവിളികളാണ് ഉയർത്തുന്നത് എന്ന് രാഷ്ട്രപതി അഭിപ്രായപ്പെട്ടു
വെല്ലുവിളികളുടെ ഈ കാലത്ത് നമ്മുടെ ദേശീയ താൽപര്യങ്ങൾ സംരക്ഷിക്കാനും, ദേശ സുരക്ഷ ഉറപ്പാക്കാനും ഉതകുന്ന പുതിയ വഴികളെപ്പറ്റി നാം ചിന്തിക്കേണ്ടതുണ്ട്. ഇതിന് പുതിയ രീതിയിലുള്ള നടപടികളും ആവശ്യമാണ്.
മേഖലയിൽ വരുന്ന മാറ്റങ്ങൾ മനസ്സിലാക്കുന്നതിന് സഹായിക്കുന്ന സമഗ്രമായ വിവരങ്ങൾ യുവ ഉദ്യോഗസ്ഥർക്ക് കോഴ്സിന്റെ ഭാഗമായി ലഭിക്കുമെന്ന് രാഷ്ട്രപതി ചൂണ്ടിക്കാട്ടി
അറിവ് കേന്ദ്രീകൃതമായ ഒരു യുദ്ധമുഖത്ത് ആണ് നാം ഇപ്പോഴുള്ളതെന്നും രാഷ്ട്രപതി ഓർമ്മിപ്പിച്ചു. പ്രതിരോധമേഖലയിൽ പ്രവർത്തിക്കുന്ന അംഗം എന്ന നിലയിൽ, ഓരോ ഉദ്യോഗസ്ഥനും അറിവ് ആയുധം ആക്കിയ ഒരു പോരാളിയായി മാറേണ്ടത് ഉണ്ടെന്നും രാഷ്ട്രപതി ചൂണ്ടിക്കാട്ടി
IE/SKY
(Visitor Counter : 134